# name
Desenvolupament integrat de les competències transversals UB mitjançant l'APB virtual

# metadata.dc.description.abstract[].value
Durant el curs 2018-2019, professors i professores que imparteixen docència en el grau d’Educació Social, el grau de Pedagogia, el grau de mestre d’Educació Primària i del grau de mestre d’Educació Infantil i en el màster de Psicopedagogia dels departaments Mètodes d’Investigació i Diagnòstic en Educació i de Didàctiques Aplicades han implementat, en les seves assignatures, una innovació docent per promoure el desenvolupament integrat de les competències transversals mitjançant la metodologia per projectes en un entorn virtual (google sites).
La innovació docent fonamenta i entén l’aprenentatge en base a tres pilars: l’aprenentatge per competències; l’aprenentatge per projectes; i l’aprenentatge en entorns virtual. I ha consistit, per una banda, en el disseny, planificació i avaluació d’un projecte de manera col·laborativa en un entorn virtual (google sites) i, per altra banda, en la gestió col·laborativa del disseny, planificació i avaluació del projecte.
En termes generals, la valoració de la innovació docent és positiva tant per part dels estudiants participants com per al professorat. Per part dels estudiants, s’ha constatat que l’aprenentatge vist des d’aquesta perspectiva (competencial, actiu i digital) fa emergir tant les fortaleses com les mancances.
Per part del professorat participant, la visió de l’aprenentatge vist des d’aquestes tres perspectives, ha suposat un repte i ha generat un procés de reflexió sobre l’abordament de la pràctica docent i les necessitats formatives del professorat universitari dins aquest marc pedagògic-didàctic.

# metadata.dc.rights[].value
cc by-nc-nd (c) Dorio Alcaraz, Inmaculada et al., 2019

# metadata.dc.title[].value
Desenvolupament integrat de les competències transversals UB mitjançant l'APB virtual